Columbia (ibaia)

Columbia (ingelesez: Columbia River) Ipar Amerika mendebaldeko ibaia da, Kanadako Columbia Britainiarra eta Estatu Batuetako Washington eta Oregon zeharkatzen dituena. 1.953 kilometro luze da. Ozeano Barean ahoa duen Ipar Amerikako ibairik emaritsuena da.

 Izena 
Izena Columbia Rediviva itsasontzitik datorkio, ibaia esploratu zuen lehendabiziko europar ontzia.

 Geografia 
Kanadako Mendi Harritsuetan du iturburua, eta Kanadatik eta Estatu Batuetatik igarotzen da. Estatu Batuetan Washington estatutik sartzen da, eta Idahotik datozen Salmon eta Snake ibaien ura jasotzen du. Hegoaldera jotzen du ondoren eta bidean garrantzi handiko urtegiak hornitzen ditu (Grand Coulee Dam). Ondoren Washington eta Oregon estatuen arteko muga egiten du. Ozeano Barera isurtzen da Portland hiritik igaro eta gero.

 Ibaiadarrak 
Izena  Batez besteko emariaSnake ibaia  1.611Willamette ibaia  1.010Kootenay ibaia  867Pend Oreille ibaia  788Cowlitz ibaia  261Spokane ibaia  190Deschutes ibaia  170Lewis ibaia  136Yakima ibaia  100Wenatchee ibaia 91Okanogan ibaia  86Kettle ibaia  83Sandy ibaia  64

 Hiri nagusiak 
Columbiak igarotzen dituen hiri nagusiak hauek dira:
 Revelstoke (Columbia Britainiarra, Kanada)
 Portland (Oregon, AEB)
 Vancouver (Washington, AEB)

 Hidrometria 
Columbiaren emaria 111 urtez, 1878-1988 bitartean, neurtu zen The Dallesko estazioan (Oregon). Ibaiak 610.000 kilometro koadroko eremua drainatua du gune horretan, arro osoaren % 91. Batez besteko emaria 5.438 m³/s da. Emari handiena ekainean du (12.891 m³/s), eta txikiena urrian (2.906 m³/s).

Columbiaren batez besteko emariak (m³/s) The Dallesen neurtuakDatuak: 1878-1988 bitartean


 Erreferentziak 

 Ikus, halaber 

 Fraser Ibaia

Kategoria:Washington estatuko ibaiak
Kategoria:Oregongo ibaiak
Kategoria:Columbia Britainiarreko ibaiak